****

**MINISTRIA E BUJQËSISË DHE ZHVILLIMIT RURAL**

**SEKRETARI I PËRGJITHSHËM**

Nr.\_\_\_\_\_\_\_ prot. Tiranë, më \_\_\_\_.\_\_\_\_.2019

Lënda**:** Monitorimi i realizimit të buxhetit për vitin 2018

**MINISTRISË SË FINANCAVE DHE EKONOMISË**

**Tiranë**

Në zbatim të ligjit nr. 9936, datë 26.06.2008, “Për menaxhimin e sistemit buxhetor në Republikën e Shqipërisë”, i ndryshuar, ligjit nr. 109, datë 30.11.2017, “Për buxhetin e vitit 2018”, mbështetur në udhëzimin e Ministrisë së Financave, nr. 22, datë, 17.11.2016 “Për procedurat standarte të monitorimit të buxhetit për njësitë e qeverisjes qëndrore”, po ju paraqesim raportin e monitorimit të buxhetit për periudhën e 12- mujorit për vitin 2018.

**Ministrisë së** **Bujqësisë dhe Zhvillimit Rural**, për vitin 2018 i janë akorduar fondet buxhetore, sipas tetë programeve të miratuara për sistemin e Bujqësisë dhe Zhvillimit Rural, konkretisht:

 Planifikim, Menaxhim dhe Administrimi

 Siguria Ushqimore dhe Mbrojtja e Konsumatorit

 Infrastruktura e Kullimit dhe Ujitjes

 Zhvillimi Rural

 Këshillimi dhe Informacioni Bujqësor

 Menaxhimi i Qëndrueshëm i Tokës Bujqësore

 Mbështetja për Peshkimin

 Administrimi i Ujrave

Buxheti vjetor fillestar ishte 10.945 milion lekë dhe plani përfundimtar është 9.314 milion lekë i realizuar në shumën 8.807 milion lekë.

Realizimet për shpenzime korrente janë 94%, investimet në total 95.3%, nga këto financimi i huaj 96.8%, Kosto Lokale 99.5%, T.V.Sh 99.7% dhe Investimet në objekte 89.6%.

Buxheti i 12-Mujorit 2018, i planifikuar për këto 8 programe, është realizuar në masën 94.6 % ndaj planit vjetor përfundimtar dhe paraqitet në tabelën e mëposhtme.

I detajuar realizimi i 12- Mujorit 2018, sipas programeve paraqitet në tabelën e mëposhtme;

|  |  |  |  |  |  |
| --- | --- | --- | --- | --- | --- |
| **Emertimi i programit** | **Buxheti 2018** | **Struktura %** | **Fakti vjetor 2018** | | |
| **Fakti 2018** | **Realizim %** | **Struktura %** |
| Planifikim Menaxhim Administrimi | 298 | *3.2* | 279 | *93.6* | *3.2* |
| Siguria Ushqimore | 2,120 | *22.8* | 2,023 | *95.4* | *23.0* |
| Infrastruktura e Kullimit dhe Ujitjes | 2,728 | *29.3* | 2,686 | *98.5* | *30.5* |
| Zhvillimi Rural | 3,528 | *37.9* | 3,264 | *92.5* | *37.1* |
| Keshillimi dhe Informacioni Bujqesor | 220 | *2.4* | 201 | *91.4* | *2.3* |
| Menaxhimi Qendrushem I Tokes Bujqesore | 16 | *0.2* | 15 | *93.8* | *0.2* |
| Mbeshteje per peshkimin | 232 | *2.5* | 172 | *74.1* | *2.0* |
| Administrimi I Ujerave | 172 | *1.8* | 167 | *97.1* | *1.9* |
| **TOTALI** | **9,314** | **100** | **8,807** | **94.6** | **100** |

Në realizimin si 12- Mujor në nivelin 37.1% ndaj realizimit total, peshën më të madhe e zë programi buxhetor “Zhvillimi Rural” dhe pas tij programi Ïnfrastruktura e Kullimit dhe Ujitjes “me 30.5%.

Struktura e shpenzimeve të Ministrisë së Bujqësisë dhe Zhvillimit Rural për çdo program, sipas planit të buxhetit të vitit 2018 dhe realizimit faktik të vitit 2018, jepet në grafikun e mëposhtëm.

1. ***Monitorimi i shpenzimeve, sipas programeve***
2. **Programi 01110, “Planifikim, Menaxhim, Administrimi”**

Realizimi i shpenzimeve të 12- Mujorit të vitit 2018 për këtë program, që përfaqëson **3.2%** të realizimit të kësaj Ministrie, sipas zërave kryesor, krahasuar me planin vjetor, rezulton si më poshtë:

|  |  |  |  |
| --- | --- | --- | --- |
|  | Shpenzimet korente |  | 94 përqind |
|  | Shpenzimet kapitale | 0 | 94 përqind |
|  |  |  |  |
|  | **Gjithsej** | **94** | **Përqind** |

Në programin “Planifikim, Menaxhim, Administrimi”, përfshihet financimi për pagat e punonjësve të aparatit të MBZHR-së, për trajnimet e nëpunësve, për përmirësimin e strukturës funksionale të Ministrisë së Bujqësisë dhe Zhvillimit Rural, kapaciteteve menaxhuese dhe implementuese në institucion, në funksion të hartimit dhe monitorimit të politikave. Produktet e parashikuara të këtij programi janë realizuar si vijon:

*Produkti A:* Kapacitetete menaxhuese dhe implementuese në Institucion të trajnuara dhe mirëfunksionale për hartimin dhe monitorimin e politikave.

Ky produkt i parashikuar në vlerën 154,140 mijë lekë përfshin rritjen e kapaciteteve menaxhuese dhe implementuese në institucion. Aktualisht për vitin 2018 është realizuar në masën 99 %, kjo edhe si rezultat I rishikimit te planit në kuadër të Aktit Normativ nr. 2, të rishikimit të buxhetit 2018.

*Produkti B:* Kushte pune të përmirësuara e në funksion të plotë për përmbushjen e detyrave

Në këtë produkt ishin parashikuar blerja e 40 pajisjeve kompjuterike dhe pajisje zyrash. Blerja e pajisjeve të mësipërme u realizua në nivelin 94% të planit përfundimtar të buxhetit, kjo prej diferencave në prokurim . Nëpërmjet rishikimit të buxhetit, u arrit që prej diferencave të krijuara në planin e papërdorur, u realizuar alokimi i fondeve, për mbylljen e detyrimit të prapambetur nga viti 2016’Pajisje zyre për Agropikën Fier”.

*Produkti C*: Detyrime vjetore financiare për pjesëmarrjen e Shqipërisë në organizmat ndërkombëtare.

Republika e Shqipërisë aderon në disa organizata ndërkombëtare me të cilat ka lidhur edhe marrëveshje. Në kuadër të këtyre marrëveshjeve MBZHR ka detyrime për përmbushjen e 15 kuotave financiare për pjesëmarrjet ku ajo aderon. Ky produkt është realizuar në masën 96 % dhe kjo pasi një kuot nga plani nuk u arrit të paguhej, për mungesë dokumentacioni, por u mbuluan dy kuota, parapagim për vitin 2019 dhe kjo referuar kushteve të marveshjes.

*Produkti D*: Aftësi në rritje të stafit përmes trajnimeve të ndryshme të nevojshme/ Raporti vjetor për antikorrupsionin i përgatitur.

Në kuadër të ngritjes së kapaciteteve së burimeve njerëzore të afta për implementimin e politikave ekzistuese, si dhe të mirëtrajnuara për t’ju përshtatur proceseve integruese janë planifikuar për t’u realizuar 70 trajnime në drejtim të arritjes së standarteve të sigurisë ushqimore, zhvillimin rural, ujitje dhe kullim etj.

Për periudhën 12 mujore shpenzimet e planifikuara janë realizuar në masën 93.6 %.

*Produkti E*: Procedura pune të realizuara/ Materiale dhe shërbime të përgjithshme zyre, shpenzime trasporti, udhëtimi brenda dhe jashtë vendit dhe të tjera operative, në funksion të aktiviteteve të institucionit.

Në funksion edhe të produktit të mësipërm janë planifikuar shpenzime për mbulimin e transportit për shërbime brenda dhe jashtë vendit. Krahasuar me planin vjetor të shpenzimeve për këtë produkt, realizimi për periudhën vjetore është 84 %. Ky nivel realizimi është sepse sipas parashikimeve, aparati duhej të kryente pagesën e këstit të parë të arbitrazhit për cështjen me Vleria SRL, por meqënëse shuma e detyrimit, ishte më e madhe se fondet në dispozicion, ky detyrim u përmbush nga një tjetër program buxhetor, me fonde te lira.

*Produkti F:* Plani i menaxhimit të baseneve i hartuar

Procedurat për këtë investim nuk u realizuan, pasi projekti nuk filloi dhe per këtë arsye, u bë rialokimi I fondeve të planifikuara në kuadër të AN2 duke u deklaruar fond I lirë.

1. **Programi 04220, “Siguria Ushqimore dhe Mbrojtja e Konsumatorit”**

Politika në fushën e sigurisë ushqimore dhe mbrojtjes së konsumatorit synon përmirësimin e kuadrit ligjor duke e përshtatur atë me legjislacionin e BE-së, hartimin dhe zbatimin e programeve kombëtare të kontrollit të sëmundjeve në kafshë e parazitëve në bimë, programeve të monitorimit të sëmundjeve, mbetjeve në kafshë dhe në produktet ushqimore me origjinë shtazore, monitorimit të ujërave e molusqeve bivale, identifikimin e kafshëve dhe regjistrimin e fermave blegtorale, forcimin e karantinës veterinare e fitosanitare, përdorimin e praktikave të mira në mbrojtjen e shëndetit të bimëve, fuqizimin e rrjetit laboratorik, fuqizimin e inspektimeve mbi sigurinë ushqimore, vendosjen e sistemit të vetëkontrollit dhe informimin në kohë të konsumatorit.

Për periudhën 12 mujore të vitit 2018 u realizuan aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda dhe mbështetja e të gjithë aktiviteteve të Drejtorive të Bujqësive (DB), që prej muajit Nëntor, Agjencitë Rajonale të Shërbimit Veterinar dhe Mbrojtjes të Bimëve dhe Autoritetit Kombëtar të Ushqimit (AKU). Produktet e përfituara për periudhën 12 mujore parashikuar për PBA-në e vitit 2018, të pasqyruar në aneksin bashkëngjitur janë realizuar si më poshtë:

* Mbrojtja e shëndetit të kafshëve të Imta nëpërmjet vaksinimit kundër sëmundjes së Brucelozës për vitin 2018 dhe në vijim, bazuar në programin e kontrollit të Brucelozës në të Imta u krye vaksinimi vetëm i kafshëve të remontit. U vaksinuan 226.920 krerë të imta në të gjithë territorin e vendit.
* Në muajin Qershor filloj programi i monitorimit të mbetjeve në kafshë dhe produkteve me origjinë shtazore dhe u analizuan 1600 kampione.
* Mbështetur në legjislacionin veterinar kombëtar në fuqi si dhe në zbatim të strategjive që rekomandon Evropa në lidhje me masat që duhet të merren për sëmundjen e Dermatozës Nodulare të gjedhit, për vitin 2018 u vaksinuan 302.316 krerë gjedhë. Ky product u realizua nga të ardhurat jashtë limitit, financuar nga BE.
* Përsa i përket mbrojtjes së shëndetit të kafshëve kundrejt sëmundjes së Brucelozës në gjedhë nëpërmjet gjurmimit të kafshëve të ekspozuara ndaj sëmundjes së Brucelozës, për vitin 2018 u gjurmuan 1.030 ferma (tre herë në vit) me mbi 27.000 krerë gjedhë.
* Mbrojtja e shëndetit të kafshëve kundrejt sëmundjes së tuberkulozit në gjedhë, nëpërmjet gjurmimit me tuberkulinë në fermat e mëdha të gjedhëve (dhjetë krerë e lart) të zbulohet nëse këto tufa janë të prekura ose jo. Kafshët e rezultuara pozitive eliminohen duke pasur si qëllim shëndetësimin e të gjitha këtyre tufave dhe kontrollin dhe çrrënjosjen e kësaj sëmundjeje. Në këtë mënyrë për vitin 2018 do të gjurmohen 1100 ferma me afërsisht 27.000 krerë gjedhë.
* Vaksinimit kundër sëmundjes së Plasjes nëpërmjet ndryshimit të strategjisë së kontrollit të kësaj sëmundjeje nëpërmjet reduktimit të vaksinimit të kafshëve që preken nga kjo sëmundje (gjedhë, të imta, njëthundrakë dhe derra) në vatrat nga 10 vjet në 5 vjet dhe së fundmi në 3 vjet duke vaksinuar kafshët bazuar edhe në një analizë të riskut për mundësinë e prekjes së tyre, ka bërë të mundur reduktimin numrit të kafshëve të vaksinuara në vite. Në këtë mënyrë për vitin 2018 numri i kafshëve që u vaksinuan është rreth 2.733 krerë gjedhë dhe të imta 35.104 krerë. Vaksinimi i krye nga veterinerët zyrtare pa pagesë.
* Janë realizuar shpenzimet operative 12 mujore, fondi i pagave dhe sigurimet shoqërore sipas parashikimit në buxhetin 2018 për ARSHVMB, ISUV dhe AKU.
* Janë realizuar sipas parashikimit shpenzime të investimeve në zërat TVSH dhe kosto lokale, pasi kjo lidhet me zbatimin e projekteve në fushën e sigurisë ushqimore dhe veterinarisë, implementimi i të cilave është në proces.
* Investimet për Autoritetin Kombëtar të Ushqimit për vitin 2018 u realizuan në masën 86%, kjo për shkak mos realizimit në kohë të prokurimit për zërin “Paisje që sigurojnë energji” si dhe diferencat e krijuara nga fondi me lidhjen e kontratave.
* Mosrealizim pati dhe në zërin Mallra dhe Shërbime të tjera në nivelin 88%, kjo për arsyen sepse nuk u realizua tenderi i blerjes të matrikujve.

Realizimi i shpenzimeve të vitit 2018, për këtë program, që përfaqëson **23 përqind** të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:

|  |  |  |  |
| --- | --- | --- | --- |
|  | Shpenzimet korente | 92 | përqind |
|  | Shpenzimet kapitale | 103 | përqind |
|  | **Gjithsej** | **95.4** | **përqind** |

1. **Programi 04240, “Menaxhimi i Infrastrukturës së Kullimit dhe Ujitjes”**

Realizimi i shpenzimeve të 12-Mujorit të vitit 2018, për këtë program, që përfaqëson 30.5 **përqind** të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:

|  |  |  |  |
| --- | --- | --- | --- |
|  | Shpenzimet korente | 99.2 | perqind |
|  | Shpenzimet kapitale | 98 | përqind |
|  | **Gjithsej** | **98.5** | **përqind** |

**Realizimi 12 mujor**

Disa tregues kryesorë të arritur në infrastrukturën e ujitjes, kullimit dhe mbrojtjes nga përmbytja, për vitin 2018.

Me buxhetin e vitit 2018 në total 2.68 miliardë lekë, nga të cilat 0.75 miliardë lekë shpenzime dhe 1.9 miliardë lekë investime (0.94 miliardë lekë investim i huaj dhe 0.96 miliardë lekë investim i brendshëm ), arritjet kryesore janë më poshtë

**Me investimet e brendshme rreth 0.960 milion lekë:**

***Në ujitje:***

* Me investimin rreth 212 milion lekë janë rehabilituar 3 kanaleve kryesorë ujitës (Dega e majtë e rezervuarit të Gjançit në bashkinë Korçë, Kanali i Rragamit, që merr ujë nga Vau i Dejës dhe që impakton bashkitë Shkoder dhe Malësi e Madhe si dhe Segmenti fundor i magjistralit Mat-Lezhe, në bashkinë Lezhë) si dhe janë rehabilituar portat e rezervuarit të Doftisë, në Gjirokastër. Ky investim ka ndikuar ne përmirësimin e ujitjes në rreth 10 000 ha tokë bujqësore.

***Në mbrojtje nga përmbytjet:***

* Me investimin prej rreth 524 milion lekë, nëpërmjet ndërhyrjeve në objektet e mbrojtjes nga përmbytja në segmentet më të rrezikuara në lumenjtë Vjosë, Seman, Drinos, Drin i Zi, Shkumbin, Osum, Buna, Kalase dhe Devoll, (kryesisht të dëmtuara në përmbytjet dhjetorit 2017 dhe shkurtit 2018), është mundësuar rehabilitimi/ndërtimi i rreth 6 km argjinatura të mbrojtjes nga permbytja dhe është sistemuar rreth 5 km të shtratit të lumit të Draçit në Kavajë.
* Zonat ku janë realizuar ndërhyrjet i përkasin bashkive Vlorë, Roskovec, Gjirokastër, Dibër, Elbasan, Cërrik, Berat, Shkodër, Delvinë, Devoll dhe Kavajë.

**Me shpenzimet operative (511 milion lekë)**

* Jane pastruar rreth 270 km kanale kryesorë kullues duke larguar rreth 1.9 milion m3 dhera, 100 km kanale kryesorë ujitës duke larguar rreth 0.13 milion m3 dhera si dhe remonti dhe operimi i 27 hidrovoreve.
* Impakti i këtyre punime të mirëmbajtjes, si procese ciklike vjetore, kanë përmirësuar ujitjen në rreth 30 00 ha (në sezon ujitës të këtij viti) dhe përmirësimin e kullimit në rreth 50 000 ha si dhe është garantuar kullimi me ngritje mekanike (27 hidrovore) për 70 000 ha.

**Me financimin e huaj të Projektit të Burimeve Ujore dhe Ujitjes të Bankës Botërore**

**(940 milion leke)**

* Në fund të vitit 2017, ka përfunduar rehabilitimi i 5 skemave ujitëse, që mbulojnë rreth 20 000 ha, me përfituese bashkitë Lushnje, Divjakë, Roskovec dhe Devoll.
* Ndërsa në tetor të 2018, kanë filluar punimet për rehabilimin e dy segmenteve fundorë (V1 dhe V2), të Kanalit Ujitës të Degës së Krutjes, që pritet te perfundojne në shtator 2019, me impakt, përmirësimin e ujitjes në rreth 4600 ha, në bashkitë Divjakë dhe Fier.

**4- Programi 04250, “Zhvillimi Rural duke Mbështetur Prodhimin Bujqësor e Blegtoral, Agroindustrinë dhe Marketingun”**

Programi buxhetor i vitit 2018 “Zhvillimi Rural në mbështetje të Bujqësisë Blegtorisë, Agroindustrisë dhe Marketingut”, pas gjithë ndryshimeve dhe rialokimeve të kryera gjatë vitit, kishte në dispozicion gjithsej 3 528 milion lekë, nga të cilat janë shpenzuar 3 264 milion lekë, ose 93% e buxhetit të alokuar.

Ndryshimet e ndodhura në buxhet gjatë vitit kanë ardhur si rezultat i ndryshime në VKM dhe udhëzimet përkatëse për masat mbështetëse, realizim i projekteve; etj.

***Realizimi sipas produkteve*:**

1. **Ruajtja e resurseve gjenetike në fermë.**

Në këtë zë shpenzimesh përfshihen shpenzimet për Bagëtitë e Imta, Buallin autokton si dhe shpenzimet për Përmirësimin Racor në Gjedh. Gjithsej janë alokuar **3 137** mijë lekë nga të cilat gjatë vitit 2018 janë shpenzuar **3 088** mijë lekë ose **98.4%,** e fondit.

Mbështetur në VKM nr. 1708 datë 29. 12. 2008 “Për zbatimin e programeve për ruajtjen in-situ të racave autoktone të bagëtive të imta” shoqëruar me rregulloren përkatëse nr. 4 datë 18. 08. 2009, të ndryshuar, ky buxhet është përdorur nga Drejtoritë e Bujqësisë për ruajtjen e resurseve gjenetike në fermë (për Përmirësimin Racor të Gjedhit - regjistrimi i treguesve zooteknikë për racat Holshtejn dhe Xhers në DB-të e 5 qarqeve plus QTTB Fushë Krujë për kontroll dhe përpunim të dhënash për treguesit zooteknik të racave të gjedhit), si dhe për ruajtjen e resurseve gjenetike në të imëta dhe racës autoktone të buajëve në vend.

1. **Promovim i produkteve shqiptare të sektorit bujqësor, blegtoral dhe agropërpunimit, përmes pjesëmarrjes në panaire kombëtare dhe ndërkombëtare.**

Për promovimin e produkteve shqiptare janë organizuar një sërë panairesh dhe aktivitetesh në të gjithë Shqipërinë, si dhe jashtë. Pjesëmarrja dhe interesi i konsumatorit shqiptar për produktet shqiptare cilësore ka ardhur në rritje, gjë që ka çuar në një efektivitet të përdorimit të fondeve të flokuar për këtë qëllim. Organizimi i festave lokale ka sjellë jo vetëm promovimin e produkteve por dhe njohjen e tyre nga mbarë konsumatorët në të gjithë vendin e më gjerë. Festat lokale kulmuan me organizimin e panairit të madh në Tiranë, që pati një impakt mjaft pozitiv si për prodhuesit, subjektet tregtare, konsumatorët, etj.

Për vitin 2018 u alokuan 18,094 mijë lekë, të cilat u disbursuan 100% sipas planit të aktiviteteve të parashikuara.

1. **Mostra të degustuara të duhanit, në drejtim të ruajtjes së shëndetit të konsumatorit.**

Ky produkt është realizuar nga Agjensia Kombëtare e Duhan Cigareve. Për vitin 2018 u alokuan 25.2 milion lekë, nga të cilat u përdorën 24,3 milion lekë, ose 96% e fondit të alokuar. Nga AKDC gjatë këtij viti buxhetor janë degustuar 275 mostra cigaresh dhe janë kryer analiza fiziko-kimike për produktet e tjera si duhan i grirë, puro, pureta, cigarillo, etj. Nga kjo agjenci janë kryer takime dhe janë informuar prodhuesit lidhur me kushtet e prodhimit dhe ruajtjes së duhanit, në drejtim të rritjes së cilësisë. Janë ndërmarrë të gjitha masat për krijimin e lehtësirave për subjektet importuese në drejtim të garancisë së prodhimit. Po punohet me rishikimin e ligjit për duhanin.

1. **Numër fermerësh burra e gra, përfitues të skemave mbështetëse kombëtare.**

Për vitin 2018 për skemat mbështetëse dhe për zbatimin e tyre i është planifikuar AZHBR fondi prej 2 008,8 milion lekë i cili është realizuar 1 860.7 lekë ose 93 % e fondit (në këtë zë janë të përfshira të gjitha shpenzimet që kryen AZHBR si shpenzime operative për kontrollin në terren të aplikimeve dhe pagat për administratën dhe punonjësit e angazhuar në këtë proces, përfshirë edhe zërin 606 – si transfertë në buxhetet familjare/ përfituesit nga skemat mbështetëse).

Fondi i miratuar në buxhetin e vitit 2018, për masat kombëtare u përdor për:

1. Rritjen e konkurrueshmërisë së produkteve bujqësore, nëpërmjet shtimit të sipërfaqeve të mbjella me kultivarë të kërkuar nga tregu, përmirësimit të teknologjive të kultivimit, certifikimit të produkteve, rritjes dhe përmirësimit të kapaciteteve të grumbullimit, ruajtjes, pastrimit, seleksionimit, paketimit dhe përpunimit të tyre;
2. Përmirësimin e zinxhirit të sigurisë ushqimore të produkteve blegtorale, nëpërmjet pagesave të kafshëve të matrikulluara të lindjeve të reja, pagesave për dorëzimin e qumështit cilësor, investimeve në thertore, në pikat e grumbullimit dhe përpunimit të produkteve, makineri dhe paisje në fermat blegtorale;
3. Nxitjen e formalizimit dhe kooperimit të prodhuesëve nëpërmjet pagesave për furnizimin me inpute dhe pagesave ndaj prodhimit të dorëzuar;
4. Mbarështimin e bletarisë;
5. Përmirësimin e menaxhimit të peshkimit;
6. Nxitjen e kultivimit të sipërfaqes së tokës së papunuar;
7. Mbështetjen e diversifikimit të aktiviteteve ekonomike në zonat rurale.

Gjatë vitit 2018 kanë aplikuar rreth 6 203 aplikantë dhe pas procesit të verifikimit të dokumentacionit, verifikimit në terren, u kualifikuan dhe u paguan 4 053 fermerë dhe subjekte agropërpunuese. Në skemat direkte përfituan 3 940 aplikantë me rreth 642 milion lekë dhe në skemën e investimeve përfituan 105 aplikantë me rreth 1 002 milion leke. Nga buxheti i 2018 për masat kombëtare u paguan dhe detyrimet kontraktuale për subvencionimin e normës së interesit, bazuar në VKM përkatëse të viteve të kaluara.

Gjatë gjithë procesit të aplikimit fermerët u asistuan nga specialistët e ekstensionit bujqësor.

Për rikonstruksionin dhe pajisjen e 15 zyrave të aplikimit dhe informimit (Agro-pikat) të aplikantëve në skemat mbështetëse kombëtare të bujqësisë dhe zhvillimit rural u alokuan 56,6 milion lekë, nga të cilat u realizuan 47 milion lekë ose 83% e fondit. Diferenca është si pasojë e procedurave të prokurimit.

1. **Vrojtime statistikore.**

Gjatë vitit 2018, u realizuan 4 vrojtime statistikore, nga të cilat dy për sektorin e agroindustrisë. Të dhënat e këtyre vrojtime bazuar në metodologjinë e INSTAT do të publikohen, duke shërbyer si bazë për llogaritjen e treguesve makroekonomikë nga INSTAT, si dhe do të shërbejnë në drejtim të hartimit të politikave të reja të fushës, ose përmirësimit të atyre ekzistuese.

1. **Fara gruri, misri, patate, perime të tjera, bimë medicinale, etj, të analizuara, testuara dhe certifikuara.**

Ky produkt realizohet përmes Entit Shtetëror të Farnave dhe Fidanëve. Për vitin 2018 për këtë produkt me gjithë ndryshimet e bëra gjatë vitit u alokuan 23 milion lekë, nga të cilat janë shpenzuar 22,7 milion. Gjatë vitit 2018 janë kryer testimet e varieteteve dhe kontrollet e fidanëve të drufrutoreve si dhe farave të bimëve të arave dhe perimeve për certifikim sipas kërkesave të operatorëve. Janë certifikuar dhe testuar rreth 1.1 milion fidana dru-frutor, fidana bimësh medicinale, fidana perimor; testuar 42 varietete bimësh (patate 12 varietete; Duhan 10 varietete; Misër 15 varietete, si dhe Perime 5 varietete).

1. **Njësi vreshti dhe ullishte të rregjistruara.**

Gjatë vitit 2018 janë planifikuar të rregjistrohen rreth 10 mijë njësi vreshtash dhe ullishtash (në kadastrat përkatëse) nga QTTB Fushë Krujë dhe janë rregjistruar në bazat përkatëse të të dhënave 11.5 mijë njësi të tilla (9250 njësi ullishte dhe 2250 njësi vreshti). Fondi i prokuruar 18,9 milion lekë është shpenzuar plotësisht. Kadastra e vreshtit tashmë konsiderohet e plotësuar dhe në vitet në vazhdim, për këtë pjesë të produktit, do të duhet të planifikohet vetëm rifreskim të dhënash, bazuar mbi ndryshimet në terren.

1. **Përmirësim i jetesës në zonat rurale, përmes ndërhyrjes me fonde të donatorëve të huaj.**

Për vitin 2018 vazhdojnë të veprojnë 8 (tetë) projektet të detajuar sipas Aneksit nr. 5 bashkëlidhur këtij materiali.

Për zbatimin e këtyre projekteve janë alokuar 1 361 milion lekë dhe është përdorur shuma

1 258 lekë ose 92.4% e tij.

Realizimi i projekteve është bazuar në planin e aktiviteteve i cili ndiqet nga njësia përgjegjëse për monitorimin e ecurisë së këtyre Projekteve në MBZHR.

Në programin buxhetor të vitit 2018, “Zhvillimi Rural në mbështetje të bujqësisë blegtorisë, agroindustrisë dhe marketingut” i janë akorduar gjithsej 3,528 milion lekë dhe realizimi i shpenzimeve të 12 –Mujor të vitit 2018, për këtë program, që përfaqëson rreth 37 **përqind** të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:

|  |  |  |  |
| --- | --- | --- | --- |
|  | Shpenzimet korente | 93 | përqind |
|  | Shpenzimet kapitale | 92 | përqind |
|  | **Gjithsej** | **92.5** | **përqind** |

**5. Programi 04860, “Këshillimi dhe Informacioni bujqësor”.**

Në programin “Këshillimi dhe Informacioni Bujqësor”, përfshihet financimi i aktivitetit të Qendrave të Transferimit të Teknologjive Bujqësore, Ekstensionit dhe Informacionit Bujqësor, të cilat ndiqen nga sektorët përkatës.

*Qendrat e Transferimit të Teknologjive Bujqësore (QTTB).*

Qendrat e Transferimit të Teknologjive Bujqësore (QTTB), gjatë vitit 2018 e kanë përqendruar aktivitetin e tyre në realizimin e detyrave të planifikuara sipas programit të punës të miratuar për vitin 2018.

Produktet e parashikuara të këtij programi janë realizuar si vijon:

*Produkti A:* Teknologji, paketa teknologjike (elemente të përmirësuar) dhe studime të ofruara. Shpenzimet e planifikuara për këtë produkt, në përfundim të vitit 2018, janë realizuar në masën 96% krahasuar me planin vjetor të shpenzimeve. Për vitin 2018, janë planifikuar 15 teknologji/paketa teknologjike (elementë të përmirësuar), si dhe 2 studime në fushën e tokave. Aktivitetet që i shërbejnë *Produktit A* janë studime, teknika dhe teknologji në fushën e bujqësisë dhe blegtorisë, testime, mirëmbajtje dhe rigjenerime të koleksioneve gjenetike që përdoren për përmirësimin e komponentëve prindëror të farave dhe fidanëve si dhe prodhimin e hallkave të larta që u ofrohen fermerëve me çmime konkuruese.

*Produkti B: Ofrim shërbimesh ekstensioni:* Shpenzimet për këtë produkt në përfundim të vitit 2018 janë realizuar në masën 96%. Aktivitetet që i shërbejnë *Produktit B* janë: 18 kërkime në nivel ferme që realizohen nga QTTB-të në bashkëpunim me strukturat e Shërbimit të Ekstensionit në ferma të ndryshme në të gjithë territorin e vendit; trajnime nga QTTB-të, Universiteti Bujqësor dhe Projekte që veprojnë në fushën e bujqësisë, në mbështetje të zhvillimit të kapaciteteve për specialistët e Ekstensionit dhe këta të fundit në përmirësimin dhe freskimin e njohurive të fermerëve të interesuar. Nga 140 ditë persona të trajnuar, të planifikuara për vitin 2018, u realizuan 105 të tilla; U përgatitën, u botuan dhe u shpërndanë 5 broshura teknike sipas nevojave të fermerëve me një tirazh prej 3000 kopje.

*Produkti C*: *Të ardhura nga QTTB-të të realizuara.*

Bazuar në Plan bizneset e QTTB-ve për vitin 2018, realizimi i të ardhurave do të vinte kryesisht nga: prodhimi i farërave dhe fidanëve si inpute të gjeneracioneve të larta, nga realizimi i analizave laboratorike të ushqimit, tokës dhe hartografia, si dhe nga shpërndarja e materialit biologjik për përmirësimin racor të gjedhit në vend, etj.

Përdorimi dhe realizimi i të ardhurave nga QTTB-të gjatë vitit 2018 është në masën 68%. Gjatë këtij viti, nga QTTB-të, janë realizuar dhe përdorur 21,104 mijë lekë nga 31,150 mijë lekë të planifikuara përgjatë gjithë vitit. Mos realizimi i të ardhurave ka ardhur më së shumti: nga dëmtimi/përmbytja në magazinën e farërave të kulturave bujqësore të QTTB Fushë Krujë duke dëmtuar farërat në grurë, lolium, tërfil tërshërë etj; nga dëmtimi i prodhimit të ullirit në QTTB Vlorë si pasojë e thatësirës se tejzgjatur; dëmtimi i prodhimit i grurit në QTTB Korçë, si pasojë e thatësirës së tejzgjatur në një periudhë dhe lagështirës së tepërt (rreshje të shumta) në një periudhë tjetër; si dhe mosrealizimi i prodhimit të farës F1 nga QTTB Shkodër si pasojë e temperaturave të larta.

*Produkti H: Pajisje laboratorike të blera nga QTTB Fushë Krujë.*

Ky produkt i planifikuar në vlerën 2,500 mijë lekë, është prokuruar në vlerën 2,208 mijë lekë. Janë blerë 8 pajisje laboratorike nga QTTB Fushe Krujë si dhe është disbursuar 100% vlera e lidhur me fituesin.

*Produkti J: Pajisje laboratorike të blera nga QTTB Lushnjë*

Në këtë produkt ishte planifikuar blerja e 4 pajisjeve laboratorike nga QTTB Lushnjë me vlerë totale 3,000 mijë lekë. U realizua blerja e 4 pajisjeve laboratorike, si dhe vlera e prokuruar u disbursua në masën 100%.

*Produkti K: Pajisje laboratorike të blera nga QTTB Shkodër*

Në këtë produkt ishte planifikuar blerja e 4 pajisjeve laboratorike nga QTTB Shkodër me vlerë totale 1,000 mijë lekë. U kryen të gjitha proçedurat e tenderimit nga ana e QTTB Shkodër, por nuk u realizua blerja e tyre nga Agjencia e Blerjeve të Përqendruara.

*Produkti L: Agregatë bujqësorë të blerë nga QTTB Shkodër*

Nga ana e QTTB Shkodër është realizuar blerja e 4 agregatëve me vlerë totale 823 mijë lekë nga 1,000 mijë lekë të planifikuara.

*Produkti M: Përshtatje e zyrës së katit të dytë për laborator në QTTB Fushë Krujë*

Janë realizuar në masën 100% punimet e planifikuara për përshtatjen e zyrës së katit të dytë për laborator.

*Produkti N: Furnizim /vendosje të pajisjeve të punës dhe pajisje laboratorike për laboratorin në QTTB Fushë Krujë.*

Pas përshtatjes së zyrës së katit të dytë në QTTB Fushë Krujë për laborator, u realizua edhe blerja e 15 pajisjeve të punës dhe laboratorike.

*Shërbimi i Ekstensionit*

Gjatë vitit 2018, Strukturat e Ekstensionit (Shërbimit Këshillimor) në qarqe kanë qenë të pranishme dhe kanë zhvilluar aktivitete ekstensioni si demonstrime, ditë fushe, takime të tjera në grup, seminare, panaire, tavolina të rrumbullakëta, etj. Këto aktivitete kanë si synim përmirësimin e shprehive praktike dhe njohuritë e fermerëve.

Nga strukturat e Shërbimit Këshillimor janë kontaktuar direkt dhe indirekt dhe kanë marrë informacion gjithsej 80.000 fermerë dhe agrobiznese nga 66, 200 fermerë dhe agrobiznese të synuara.

Krahasuar me totalin e numrit të fermerëve dhe agrobizneseve (353000), numri i fermerëve të kontaktuar dhe që kanë marrë informacion nga strukturat e shërbimit të Ekstensionit për vitin 2018, është 22 %.

Gjatë vitit 2018, u realizuan 105 ditë trajnime të hapura me specialistë të bujqësisë nga 140 ditë të planifikuara si dhe 1259 ditë trajnimi me pjesmarrjen e 9, 478 fermerëve të interesuar kryesisht për çështje teknike, ekonomike, të kooperimit, marketingut, për ndryshimet klimatike etj.

U realizuan 1499 demonstrime me 10, 600 pjesmarrës si dhe 278 ditë fushe me 4820 fermerë pjesmarrës.

Po kështu, u shpërndanë për të interesuarit 34, 900 copë fletëpalosje për probleme të ndryshme të teknologjisë në bimë e kafshë, kooperimit bujqësor, menaxhimit të integruar të fermës, marketingut, etj.

U realizuan 111 kronika dhe emisione televizive në TV kombëtare dhe lokale.

Gjatë këtij viti u botuan 5 broshura divulgative me një tirazh prej 3000 kopje me titujt më të kërkuar nga fermerët dhe specialistët e bujqësisë.

Trajnimet “Gender” të planifikuara për t’u realizuar me gra fermere në qarqe, nga Qendrat e Transferimit të Teknologjive Bujqësore nuk u realizuan.

Realizimi i shpenzimeve të 12- Mujorit të vitit 2018, për këtë program që përfaqëson rreth **2.3 përqind** të totalit të buxhetit fakt të kësaj ministrie dhe sipas zërave kryesor, krahasuar me planin vjetor të rishikuar, rezulton si më poshtë:

 Shpenzimet korente 92 përqind

 Shpenzimet kapitale 89 përqind

 **Gjithsej 91.4** përqind

**6. Programi 05470, “Menaxhimi i Qëndrueshëm i Tokës Bujqësore”.**

Në kuadër të programit “Menaxhimi i Qëndrueshëm i Tokës Bujqësore” i cili synon të krijojë Sistemin e Informacionit për Tokën (LIS) në rreth 37 000ha tokë bujqësore sipas fondit të rishikuar, në njësitë administrative Bubq, Fushë Krujë, Katund i Ri, Manzë, Nikël, Thumanë të qarkut Durrës; Gosë dhe Lekaj të qarkut Tiranë dhe Picar, Odrie, Lunxhëri, Çepo, Antigone dhe Lazarat të qarkut Gjirokastër si 12 mujor janë realizuar detyrat e mëposhtëme:

Për vitin 2018 krijimi i sistemit të informacinit për tokën (LIS) dhe integrimi në GIS është përqëndruar në njësitë administrative/bashkitë sipas tabelës:

|  |  |  |  |  |
| --- | --- | --- | --- | --- |
| Nr. | Qarku | Njësia Administrative/Bashkia | Sipërfaqja e tokës bujqësore (në Ha) | |
| 1 | Durrës | Bubq |  | 3013.0 |
| 2 |  | Fushë Krujë |  | 2630.0 |
| 3 |  | Katund i Ri |  | 4006.4 |
| 4 |  | Manëz |  | 2558.9 |
| 5 |  | Nikël |  | 2304.8 |
| 6 |  | Sukth |  | 2024.3 |
| 7 |  | Thumanë |  | 4879.9 |
| 8 | Gjirokastër | Antigone |  | 869.8 |
| 9 |  | Cepo |  | 2278.2 |
| 10 |  | Lazarat |  | 957.7 |
| 11 |  | Lunxhëri |  | 1789.2 |
| 12 |  | Odrie |  | 750.5 |
| 13 |  | Picar |  | 1127.6 |
| 14 | Tiranë | Gosë |  | 3653.4 |
| 15 |  | Lekaj |  | 3491.0 |
| **Shuma** | | |  | **36334.7** |

Plani për vitin 2018 është 14,500,000 lekë. Realizimin e këtij produkti si 12 mujor është 13,805,960 lekë.

**Dixhitalizimi i regjistrit të tokës bujqësore.**

Për vitin 2018 plotësimi i Regjistrit Dixhital të Tokës Bujqësore u realizua në njësitë administrative si më poshtë:

|  |  |  |  |
| --- | --- | --- | --- |
| Nr. | Qarku | Njësi Administrative | Numri i njësive për Qark |
| 1 | Dibër | Baz | 5 |
| 2 | Klos |
| 3 | Maqellarë |
| 4 | Melan |
| 5 | Qendër Tomin |
| 6 | Fier | Fier Shegan | 5 |
| 7 | Frakull |
| 8 | Golem |
| 9 | Portëz |
| 10 | Ruzhdie |
| 11 | Korçë | Lekas | 7 |
| 12 | Libonik |
| 13 | Moglicë |
| 14 | Mollaj |
| 15 | Pojan |
| 16 | Trebinjë |
| 17 | Voskop |
| 18 | Shkodër | Bushat | 2 |
| 19 | Vau Dejës |
| 20 | Vlorë | Konispol | 1 |
| Shuma | | | 20 |

Gjithashtu në kuadër të këtij objektivi janë kryer trajnime në qarqet Gjirokastë lidhur me plotësimin e regjistrit dixhital të tokës bujqësore.

Plani për vitin 2018 ishte 1,500,000 lekë. Realizimi si 12 mujor është 1,069,200 lekë.Për objektivat 1 dhe 2 plani financiar ishte 16,000,000 lekë. Realizimi si 12 mujor është 14,875,160 lekë.

Mos realizimi financiar me 7% ka ardhur si pasojë e diferencës ofertë-fondi limit në prokurimet e bëra.

Realizimi i shpenzimeve të 12 Mujorit të vitit 2018 për këtë program, që përfaqëson 2 **%** të realizimit të kësaj ministrie, sipas zërave kryesor, krahasuar me planin vjetor rezulton si më poshtë:

 Shpenzimet korente 94 përqind

 Shpenzimet kapitale 0

 **Gjithsej 94 përqind**

**7. Programi 04230, “Menaxhimi i Peshkimit”**

Realizimi i shpenzimeve të 12 mujorit të vitit 2018 për këtë program, që përfaqëson **2përqind** të realizimit të kësaj ministrie, sipas zërave kryesor, krahasuar me planin vjetor rezulton si më poshtë:

 Shpenzimet korente 99 përqind

 Shpenzimet kapitale 55 përqind

 **Gjithsej 74 përqind**

Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nepermjet forcimit te konkurencës dhe luftës ndaj informalitetit.

Produktet e përfituara për periudhën 8 mujore parashikuar për PBA-në e vitit 2018, të pasqyruar në aneksin bashkëngjitur janë realizuar si më poshtë:

Produkti A: Infrastruktura e përmirësuar e Porteve dhe kushteve të punës.

|  |  |
| --- | --- |
| Plani per vitin 2018: 50.042 mijë Lek | Fakti per vitin 2018: 5.155 mije Lek |

Produkti B Sistemi i kontrollit të monitorimit të mjeteve të peshkimit (Blu box):

|  |  |
| --- | --- |
| Plani per vitin 2018: 5.200 mijë Lek | Fakti per vitin 2018: 5.200 mije Lek |

Ky sistem ka për qëllim të sigurojë vëzhgimin e hapësirës detare shqiptare, për të realizuar organizmin, planëzimin, bashkërendimin dhe drejtimin e operacioneve në det, në përputhje me legjislacionin detar kombëtar dhe ndërkombëtar.

Produkti C : Menaxhimi i infrastrukturës së porteve.

|  |  |
| --- | --- |
| Plani për vitin 2018: 18.885 mijë lekë | Fakti për vitin 2018 18.500 |

Menaxhimi i porteve është një proces në vazhdimësi për të katër portet e peshkimit: në Durrës, Shëngjin, Vlorë dhe Sarandë.

Produkti D. Rasate të peshkimit të kultivuara në Ekonomitë e Linit dhe të Zvezdës

|  |  |
| --- | --- |
| Plani për vitin 2018: 41,740 mijë lekë | Fakti për vitin 2018: 38,910 |

Produkti E. Kontrolle te inspektoriatit te peshkimit në subjektet e peshkimit te liçensuara.

|  |  |
| --- | --- |
| Plani per vitin 2018: 44.017 mijë lekë | Fakti për vitin 2018: 40.757 mijë lekë |

Me qëllim zbatimin e Ligjit të Peshkimit Nr.64/2012 dhe në zbatim të Rregulloreve përkatëse për një shfrytëzim sa më të mirë të burimeve peshkore, kryhet procesi i monitorimit dhe kontrollit në lidhje me zbatimin e kushteve të vendosura në lejet për ushtrimin e aktivitetit të peshkimit si në det dhe në ujerat e brendshme dhe akuakulturë.

**8. Programi 05640, “Administrimi i Ujërave”**

Realizimi i shpenzimeve të 12 Mujorit të vitit 2018 për këtë program, që përfaqëson 1.9 **%** të realizimit të kësaj ministrie, sipas zërave kryesor, krahasuar me planin vjetor rezulton si më poshtë:

 Shpenzimet korente 99 përqind

 Shpenzimet kapitale 96 përqind

 **Gjithsej 97.1 përqind**

Me ndryshimin e ligjit nr. 111/2012, “Për Menaxhimin e Integruar te Burimeve Ujore”, përcaktohet një institucion i ri“Agjensia e Menaxhimit te Burimeve Ujore”, me Vendimin e Këshillit te Ministrave nr. 221 date 26.04.2018 si organi kryesor përgjegjës për politikat e administrimit të Burimeve Ujore si dhe përcakton detyrat e Zyrave te Administrimit të Baseneve Ujore të cilat zëvendësojnë Agjencitë e Baseneve te Ujit. Pra ky program ka qënë gjatë vitit 2018, përgjithësisht në administrim të AMBU-së.

1. ***Situata e Detyrimeve të Prapambetura***

Në zbatim të Vendimit të Këshillit të Ministrave nr. 50, datë 05.02.2014, “Për miratimin e Strategjisë për parandalimin dhe shlyerjen e detyrimeve të prapambetura e planit të veprimit”, Drejtoria e Buxhetimit dhe Menaxhimit Financiar, ka monitoruar detyrimet e prapambetura të institucioneve zbatuese dhe ne 1 janar 2018, për Ministrinë e Bujqësisë dhe Zhvillimit Rural, detyrimet e prapambetura rezultonin;

|  |  |  |  |
| --- | --- | --- | --- |
| **Institucioni me detyrime/ ndaj kujt** | **Shuma e Detyrimit** | **Detajet e fatures / dokumentit financiar** | **Arësyeja perse eshte vonuar pagesa** |
| **Autoriteti Kombëtar i Ushqimit Tiranë** | **354,929,834** |  |  |
| Shoqëria përmbarimore ''T.M.A" vendim gjyqësor I Shoqërisë MILKY sh.p.k | 329,967,907 | Detyrim për vendim gjyqësor të formës së prerë ndaj Shoqërisë MYLY sh.p.k, sipas përmbaruesit gjyqësor | Vendim gjyqësor I formës së prerë për të cilin nuk është bërë autorizimi për likuidim nga Titullari i MBZHR |
| OSHEE | 24,961,927 | DRAKU Durrës në proces gjyqësor me OSHEE pasi pretendohet për mbifaturim | DRAKU Durrës në proces Gjyqesor me OSSHEE |
| **Aparati I MBZHR** | **65,104,473** |  |  |
| Iceberg Comunication | 960,000 | Nr. 274, dt. 23.12.2016 | Mungesë fondesh |
| Savatours | 1,361,900 | Nr. 408, dt.24.10.2016 | Mungesë fondesh pasi nuk u obligua marrveshja kuadër në fillim të vitit 2016 |
| Dorina Karaiskaj | 47,950 | Nr. 420, dt.10.09.2016 | Mungesë fondesh pasi nuk u obligua marrveshja kuadër në fillim të vitit 2016 |
| Infinite RS | 2,874,000 | Fatura nr. 151 | Mungesë fondesh |
| PEGASUS VET sh.p.k | 59,640,000 | Fatura nr. 1682, dt. 15.12.20169 | Kontrata është lidhur për fondet e pritshme si disbursim nga BE. Aktualisht fondet nuk janë lëvruar |
| Spirit Travel | 71,583 | nr.1051 | Mungese fondesh pasi nuk u obligua marreveshja kuader ne fillim te vitit 2017 |
| Spirit Travel | 149,040 | nr.749 | Mungese fondesh pasi nuk u obligua marreveshja kuader ne fillim te vitit 2017 |
| **Drejtoria e Ujitjes dhe Kullimit Fier** | **3,066,000** |  |  |
| ARBLEV | 2,610,000 | 0 | Dolen probleme gjate proves dhe venies ne pune dhe nuk mbaroi riparimi deri 31,12,2017 |
| ARBLEV | 456,000 | 0 | Dolen probleme gjate proves dhe venies ne pune dhe nuk mbaroi riparimi deri 31,12,2017 |
| **Agjensia për Zhvillim Bujqësor dhe Rural** | **2,778,916** |  |  |
| Alstezo shpk | 753,281 |  | Mungesë fondesh |
| Shoqëria Përmbarimore Enerjeta Zisi | 2,025,635 |  | Mungesë fondesh |
| **Projekti i Burimeve Ujore dhe Ujites, IBRD** | **158,659,718** |  |  |
| Mott Macdonald limited | 8,364,521 | 66/65 | Ne proces miratimi ne KKT |
| Mott Macdonald limited | 3,836,700 | 197 | Mungesë tvsh |
| Mott Macdonald limited | 6,214,065 | 3 | Mungesë tvsh |
| Mott Macdonald limited | 833,748 | 2 | Mungesë tvsh |
| Strabag Ag shpk | 33,886,272 | 71 | Mungesë tvsh |
| Strabag Ag shpk | 76,179,096 | 71 | Mungesë tvsh |
| Alba konstruksion shpk | 29,345,316 | 61 | Mungesë tvsh |
| **TOTALI** | **581,472,941** |  |  |

Gjatë vitit 2018, DBMF është kujdesur që nëpërmjet planit të akorduar, rialokimeve të ndryshme dhe rishikimeve të buxhetit 2018, të zbusi ndjeshëm situatën e detyrimeve të prapambetura duke çuar totalin e detyrimeve nga 581 milion leke në 93.7 milion lekë, e konkretisht;

|  |  |  |  |
| --- | --- | --- | --- |
| **Institucioni me detyrime/ ndaj kujt** | **Shuma e Detyrimit** | **Detajet e fatures / dokumentit financiar** | **Arësyeja perse eshte vonuar pagesa** |
| **Aparati I MBZHR** | **1,007,950** |  |  |
| Iceberg Comunication | 960,000 |  | Mungese fondesh |
| Dorina Karaiskaj | 47,950 |  | Mungesë fondesh pasi nuk u obligua marreveshja kuadër në fillim të vitit 2016 |
| **Autoriteti Kombëtar i Ushqimit** | **60,808,389** |  |  |
| TMA Shoqeri permbarimore ne favor te kreditorit "Milky" | 17,390,415 | Nr i Autorizimit per likujdim 1885/2 dt 30.03.2018 | Detyrimi nuk eshte likujduar per mungese fondesh parashikuar te likuidohet në 2019 ne vleren 10,000,000 |
| OSHEE | 3,097,973 | - | Në proces gjyqesor për heqjen e kamat vonesave nga OSHEE |
| Hyuday Auto Albania sh.p.k | 36,000,000 | Kontrate nr.8063/2 date 13.11.2018 e obliguar ne vitin 2018 | Mallrat levruar pas mbylljes se thesarit, referuar termave te references nga ABP |
| Hyuday Auto Albania sh.p.k | 4,320,000 | Kontrate nr.8063/2 date 13.11.2018 e obliguar ne vitin 2018 | Mallrat levruar pas mbylljes se thesarit, referuar termave te references nga ABP |
| **Projekti I Burimeve Ujore dhe Ujitjes** | **21,444,458** |  |  |
| Synohidro Corp. Albania | 6,224,261 | TVSH | Mungesë fondesh për TVSH |
| Synohidro Corp. Albania | 5,213,145 | TVSH | Mungesë fondesh për TVSH |
| Mott macdonad | 10,007,052 | TVSH | Në proces miratimi nga AMBU |
| **Instituti I Sigurisë Ushqimore dhe Veterinarisë** | **10,488,245** |  |  |
| Almedical Sh.p.k "Blerje Pajisje Laboratorike" | 10,101,485 | Viti 2016 | Mungesë fondesh |
| Krijon sh.p.k | 386,760 | 16 dt 17.08.2017 | Mungesë fondesh |
| **TOTALI** | **93,749,042** |  |  |

Duke Ju falënderuar për bashkëpunimin.

**SEKRETAR I PËRGJITHSHËM**

**Enea Hoti**